1)

Korvataan 3 artikla seuraavasti: ”3 artikla Eloonjäämisasteeseen perustuva vapautus 1. Asetuksen (EU) N:o 1380/2013 15 artiklan 4 kohdan b alakohdassa tarkoitettua vapautusta purkamisvelvoitteesta sellaisten lajien yhteydessä, joiden osalta on tieteellistä näyttöä korkeasta eloonjäämisasteesta, sovelletaan seuraaviin: a) rapido-pyydyksellä (TBB) (*1) Adrianmerellä pyydettävä meriantura (Solea solea) 31 päivään joulukuuta 2019 saakka; b) koneellisella laahusreellä (pumppuharoilla, HMD) läntisellä Välimerellä pyydettävä välimerenkampasimpukka (Pecten jacobeus); c) koneellisella laahusreellä (pumppuharoilla, HMD) läntisellä Välimerellä pyydettävät mattosimpukat (Venerupis spp.); d) koneellisella laahusreellä (pumppuharoilla, HMD) läntisellä Välimerellä pyydettävät venussimpukat (Venus spp.); e) kaikilla pohjatrooleilla (OTB, OTT, PTB, TBN, TBS, TB, OT, PT ja TX) läntisellä Välimerellä, Adrianmerellä ja kaakkoisella Välimerellä pyydettävä keisarihummeri (Nephrops norvegicus); f) merroilla ja sulkupyydyksillä (FPO ja FIX) läntisellä Välimerellä, Adrianmerellä ja kaakkoisella Välimerellä pyydettävä keisarihummeri (Nephrops norvegicus) 31 päivään joulukuuta 2019 saakka; g) koukuilla ja siimoilla (LHP, LHM, LLS, LLD, LL, LTL ja LX) läntisellä Välimerellä, Adrianmerellä ja kaakkoisella Välimerellä pyydettävä pilkkupagelli (Pagellus bogaraveo) 31 päivään joulukuuta 2019 saakka; h) verkoilla (GNS, GN, GND, GNC, GTN, GTR ja GEN) sekä merroilla ja sulkupyydyksillä (FPO ja FIX) läntisellä Välimerellä, Adrianmerellä ja kaakkoisella Välimerellä pyydettävä hummeri (Homarus gammarus) 31 päivään joulukuuta 2019 saakka; i) verkoilla (GNS, GN, GND, GNC, GTN, GTR ja GEN) sekä merroilla ja sulkupyydyksillä (FPO ja FIX) läntisellä Välimerellä, Adrianmerellä ja kaakkoisella Välimerellä pyydettävät langustit (Palinuridae) 31 päivään joulukuuta 2019 saakka. 2. Meriantura (Solea solea), välimerensimpukat (Pecten jacobeus), mattosimpukat (Venerupis spp.), venussimpukat (Venus spp.), keisarihummeri (Nephrops norvegicus), pilkkupagelii (Pagellus bogaraveo), hummeri (Homarus gammarus) ja langustit (Palinuridae), jotka on pyydetty 1 kohdassa tarkoitetuissa olosuhteissa, on päästettävä heti takaisin mereen alueella, jolta ne on pyydetty. 3. Jäsenvaltioiden, joilla on välitön kalastuksenhoitoetu Välimerellä, on 1 päivään toukokuuta 2019 mennessä toimitettava komissiolle kesäkuussa 2018 esitetyissä yhteisissä suosituksissa, sellaisina kuin ne ovat muutettuina elokuussa 2018, olevien tietojen lisäksi lisätietoja poisheittämisistä sekä muuta mahdollista asiaa koskevaa tieteellistä tietoa, joka tukee 1 kohdan a alakohdassa ja 1 kohdan f–i alakohdassa säädettyä vapautusta. Tieteellis-teknis-taloudellinen kalastuskomitea (STECF) arvioi kyseiset tiedot viimeistään heinäkuussa 2019. (*1) Tässä asetuksessa käytetyt pyydyskoodit viittaavat yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä 8 päivänä huhtikuuta 2011 annetun komission täytäntöönpanoasetuksen (EY) N:o 404/2011 (EUVL L 122, 30.4.2011, s. 1) liitteessä XI oleviin koodeihin. Sellaisten alusten, joiden suurin pituus on alle 10 metriä, tässä asetuksessa käytetyt koodit viittaavat FAO:n pyydysluokituksen mukaisiin koodeihin.”"